[{"text_idx": "#000000", "text": "Refferendwm UE: Effaith gadael ar Gymru"}, {"text_idx": "#000001", "text": "Dyddiau'n unig sydd yn weddill cyn y refferendwm."}, {"text_idx": "#000002", "text": "A fydd partneriaeth rhwng y Deyrnas Unedig a'r Undeb Ewropeaidd sydd wedi para 43 o flynyddoedd yn dod i derfyn neu'n symud ymlaen?"}, {"text_idx": "#000003", "text": "Yn o\u0302l yr arolygon barn - nid yn unig yng Nghymru, ond ar draws Prydain - mae yna awgrym mai cael a chael yw hi rhwng y naill ymgyrch a'r llall."}, {"text_idx": "#000004", "text": "O ganlyniad, mae rhai'n ystyried beth fyddai fyddai goblygiadau pleidlais dros 'Brexit' ar Fehefin y 23ain. Beth am Gymru a'r Cynulliad?"}, {"text_idx": "#000006", "text": "Yn o\u0302l Prif Weinidog Cymru mae yna sawl perygl sy'n wynebu'r wlad petaen ni'n pleidleisio dros adael - pryderon sy'n cael eu gwrthod, wrth gwrs, gan ymgyrchwyr sydd am weld hynny'n digwydd."}, {"text_idx": "#000007", "text": "Ond beth os yw Cymru'n pleidleisio i aros, ond y Deyrnas Unedig gyfan yn pleidleisio dros adael?"}, {"text_idx": "#000009", "text": "\"Fyddai'r Deyrnas Unedig ddim yn gallu parhau yn ffurf bresennol os yw Lloegr yn pleidleisio dros adael ond bod pawb arall yn pleidleisio dros aros,\" ychwanegodd Mr Jones."}, {"text_idx": "#000012", "text": "\"Mae'r arolygon barn yn awgrymu bod Cymru bach mwy tebygol na Lloegr o bleidleisio mewn, ond does yna ddim gwahaniaeth mawr."}, {"text_idx": "#000013", "text": "\"Yn sicr, yn yr Alban, lle mae'r arolygon barn yn awgrymu fwy o gefnogaeth i'r Undeb Ewropeaidd, oherwydd y gefnogaeth dros annibyniaeth, mae'n amlwg y byddai'r fath sefyllfa yn arwain at bwysau i gynnal ail refferendwm."}, {"text_idx": "#000014", "text": "\"Ond os yw'r canlyniad yn agos iawn yng Nghymru, a fyddai'r cyhoedd yn rhoi pwysau ar y gwleidyddion i newid neu ddatblygu'r setliad yma?\""}, {"text_idx": "#000015", "text": "Yn hytrach na rhoi siglad i'r cyfansoddiad, fe fyddai \"datganoli go iawn\" yn digwydd i Gymru os bydd Prydain yn gadael yr Undeb Ewropeaidd."}, {"text_idx": "#000016", "text": "Dyna oedd addewid UKIP yng nghynhadledd y blaid yn Llandudno ym mis Chwefror."}, {"text_idx": "#000018", "text": "Dywedodd Nathan Gill, arweinydd UKIP yng Nghymru, y byddai cyfrifoldebau ffermio, pysgota a busnes yr UE yn cael eu trosglwyddo yn syth yn no\u0302l o Frwsel i Fae Caerdydd."}, {"text_idx": "#000019", "text": "Wfftio hynny wnaeth y grw\u0302p 'Cymru yn gryfach yn Ewrop,' ac mae'n rhaid pwysleisio mai penderfyniad i lywodraeth Ceidwadol y Deyrnas Unedig fyddai hynny."}, {"text_idx": "#000021", "text": "\"Ond efallai y byddai yna fwy o awydd i drosglwyddo'r pwerau o Frwsel i Gymru."}, {"text_idx": "#000022", "text": "\"Mae'r trafferthion sydd yna am ddatganoli pwerau o San Steffan i Gymru ar hyn o bryd yn ymwneud a\u0302 phwerau sydd eisoes dan rheolaeth San Steffan ar hyn o bryd."}, {"text_idx": "#000025", "text": "Fe fyddwn ni'n gwybod ar fore Mehefin y 24ain beth fydd realiti perthynas y Deyrnas Unedig a'r Undeb Ewropeaidd."}, {"text_idx": "#000026", "text": "Prif StraeonCwtogi HS2 yn 'dipyn o ffars' o safbwynt CymreigCyhoeddwyd37 munud yn o\u0302lColli miloedd drwy 'dwyll' cynllun pensiwn durCyhoeddwyd3 awr yn o\u0302lGostyngiad eto yn y nifer sy'n astudio TGAU CerddCyhoeddwyd13 awr yn o\u0302l"}, {"text_idx": "#000033", "text": "Pump o adeiladau mwya' rhyfeddol Cymru"}, {"text_idx": "#000035", "text": "Ateb y Galw: Lewis Owen"}, {"text_idx": "#000037", "text": "'Hiraeth ac ansicrwydd yn naturiol': cyngor i fyfyrwyr newydd"}, {"text_idx": "#000038", "text": "Gareth Hughes: O wleidyddiaeth i arlunio"}]